Analiză Dental Elite: Românii, tot mai interesați de serviciile stomatologice complexe, precum implantologia și ortodonția
Implatonologia și ortodonția cresc în preferințele românilor, conform unei analize interne Dental Elite, lanț de clinici ce oferă tratamente dentare complete în București și Brașov. Conform celui mai recent sondaj, aproximativ 24% dintre români au efectuat un implant dentar în ultimii 2 ani, în timp ce 25% au apelat la un aparat dentar. De asemenea, tratamentele clasice cum ar fi cel pentru carii, respectiv serviciile de prevenție (detartrajul) se numără și ele printre cele mai accesate servicii, conform aceleiași analize.